A4-0366/98

Ψήφισμα σχετικά με την Ανακοίνωση της Επιτροπής: «Παγκοσμιοποίηση και η κοινωνία των πληροφοριών - Η ανάγκη για ενισχυμένο διεθνή συντονισμό» (COM(98)0050 - C4-0153/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0050 - C4-0153/98), καθώς και την πρωτοβουλία που περιέχει όσον αφορά τη δημιουργία καταστατικού χάρτη του Internet,

- έχοντας υπόψη την ανακοίνωση της Επιτροπής προς το Συμβούλιο «Θέματα διεθνούς πολιτικής που συνδέονται με το καθεστώς λειτουργίας του Internet (COM(98) 0111),

- έχοντας υπόψη την ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο όσον αφορά το «Καθεστώς λειτουργίας του Internet - Διαχείριση των ονομάτων και διευθύνσεων του Internet - Ανάλυση και εκτίμηση της Ευρωπαϊκής Επιτροπής για το Λευκό Βιβλίο του Υπουργείου Εμπορίου των Ηνωμένων Πολιτειών» (COM(98)0476),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Νομικών Θεμάτων και Δικαιωμάτων των Πολιτών και της Επιτροπής Εξωτερικών Οικονομικών Σχέσεων (A4-0366/98),

Α. δεδομένης της εκπληκτικής αυξήσεως του αριθμού των χρηστών του Internet και των τεχνολογιών και των εφαρμογών του ηλεκτρονικού εμπορίου,

Β. εκτιμώντας ότι οι φραγμοί που εμποδίζουν την αρμονική ανάπτυξη του ηλεκτρονικού εμπορίου είναι σήμερα μάλλον νομικής παρά τεχνολογικής υφής[semigr ] ότι, λαμβάνοντας υπόψη τα παγκόσμια χαρακτηριστικά της κοινωνίας των πληροφοριών, οι φραγμοί αυτοί έχουν διεθνή χαρακτήρα και ότι οι επιχειρήσεις και οι ευρωπαϊκοί χρηματοδοτικοί οργανισμοί χρειάζονται το σταθερότερο και το ευρύτερο δυνατόν νομικό πλαίσιο αναφοράς ώστε να μπορέσουν να βελτιώσουν τη συμμετοχή και την ανταγωνιστικότητά τους σε διεθνές επίπεδο,

Γ. λαμβάνοντας υπόψη ότι σε κράτη μέλη της ΕΕ, όπως και στις Ηνωμένες Πολιτείες Αμερικής και σε άλλα μέρη του κόσμου, αρχίζουν να εμφανίζονται πολλές πρωτοβουλίες για την υπαγωγή του Internet και του ηλεκτρονικού εμπορίου σε πλαίσιο ρυθμίσεων δημιουργώντας με τον τρόπο αυτό πρόσφορο έδαφος για ποικίλα και αντικρουόμενα νομοθετικά μέτρα, γεγονός που αποβαίνει εις βάρος του καταναλωτή, των επιχειρήσεων και αυτής καθαυτής της ανάπτυξης της κοινωνίας των πληροφοριών,

Δ. λαμβάνοντας υπόψη ότι η Κυβέρνηση των ΗΠΑ, τον Φεβρουάριο 1998, δημοσίευσε σχέδιο προγράμματος για τη μελλοντική οργάνωση του Internet - ένα «Πράσινο Βιβλίο» σχετικά με το καθεστώς λειτουργίας του Internet - όπου προτείνεται η λήψη ορισμένων βασικών αποφάσεων όσον αφορά τους τρόπους μελλοντικής διαχείρισης του Internet, με ειδικές προτάσεις για την εκχώρηση και την καταχώρηση ονομάτων Internet,

Ε. λαμβάνοντας υπόψη ότι οι τεχνολογίες των επικοινωνιών και της αλληλεπίδρασης στο δίκτυο βρίσκονται ακόμη στο στάδιο των ραγδαίων εξελίξεων και ότι θα ήταν ως εκ τούτου προτιμότερο η προσέγγιση να είναι έγκαιρη, αλλά ταυτόχρονα ήπια και ευέλικτη, ώστε να μην υπάρξει κίνδυνος να παρεμποδισθεί εν τη γενέσει της η ανάπτυξη των δυνατοτήτων που προσφέρουν οι νέες τεχνολογίες,

ΣΤ. αξιολογώντας το εύρος της κοινοτικής δράσεως όσον αφορά την εναρμόνιση και την ελευθέρωση των τηλεπικοινωνιών, μία δράση που πρέπει να συνεχίσει με αμείωτο ρυθμό, και εκτιμώντας θετικά το Πράσινο Βιβλίο της Επιτροπής σχετικά με τη σύγκλιση μεταξύ των τομέων των τηλεπικοινωνιών, των μέσων μαζικής ενημέρωσης και της τεχνολογίας των πληροφοριών καθώς και τις πρωτοβουλίες σχετικά με το ηλεκτρονικό εμπόριο, συμπεριλαμβανομένης της προτάσεως σχετικά με την υπό όρους πρόσβαση στις υπηρεσίες, της προτάσεως οδηγίας σχετικά με ορισμένες πτυχές των δικαιωμάτων πνευματικής ιδιοκτησίας και των συγγενικών δικαιωμάτων στην κοινωνία της πληροφορίας και της προτάσεως οδηγίας σχετικά με την ψηφιακή υπογραφή καθώς και την πρωτοβουλία για τη διαχείριση των ονομάτων στο Internet,

1. υποστηρίζει με σθένος την πρωτοβουλία της Επιτροπής για τη δημιουργία ενός διεθνούς πλαισίου ρυθμίσεων του Internet και του ηλεκτρονικού εμπορίου[semigr ]

2. προσυπογράφει τις αρχές που περιέχονται στην Τελική Δήλωση της Υπουργικής Διασκέψεως της Βόννης (6-8 Ιουλίου 1997), οδηγό για τις δράσεις των κυβερνήσεων στον εν λόγω τομέα[semigr ]

3. αναγνωρίζει τη σημασία της συμμετοχής των επιχειρήσεων και των συλλόγων καταναλωτών στη διεργασία της εξετάσεως και αναπτύξεως μιας λύσεως των νομικών προβλημάτων, τονίζει όμως ότι οι δημόσιες αρχές και ειδικά τα νομοθετικά σώματα έχουν την ευθύνη για τη δημοκρατική νομιμοποίηση και τη διαφύλαξη του γενικού συμφέροντος[semigr ]

4. Makes the following recommendations to the Commission:

α) κρίνει ότι η πρωτοβουλία για το Internet θα μπορούσε να λάβει τη μορφή ενός «καταστατικού χάρτη του Internet», ήτοι ενός εγγράφου που να περιέχει σειρά διεθνώς συμπεφωνημένων, μη δεσμευτικών από νομική άποψη, στόχων και αρχών για την ενθάρρυνση της δημιουργίας ενός απλοποιημένου καθεστώτος λειτουργίας του Internet, το οποίο να είναι, μεταξύ άλλων, συνεπές με τις απαιτήσεις εμπιστευτικότητας, ασφάλειας, χρηστικότητας, σεβασμού του ιδιωτικού βίου, δικαιοδοσίας, ευθύνης, φορολογικού καθεστώτος, πνευματικής ιδιοκτησίας και προστασίας των προσωπικών δεδομένων και να επιδιώκει την όσο το δυνατόν μεγαλύτερη διασυνοριακή διαλειτουργικότητα[semigr ]

β) εκφράζει την άποψη ότι οι κύριοι στόχοι αυτής της πρωτοβουλίας πρέπει να είναι:

i) η διευκόλυνση της πρόσβασης των ευρωπαϊκών επιχειρήσεων και των χρηματοπιστωτικών ιδρυμάτων στις ευκαιρίες που προσφέρει το ηλεκτρονικό εμπόριο και οι ηλεκτρονικές τραπεζικές συναλλαγές στην παγκόσμια αγορά

ii) η διασφάλιση των συμφερόντων των καταναλωτών

iii) η πρόληψη της θεσπίσεως πρόωρων και αντικρουόμενων ρυθμίσεων εντός και εκτός της κοινής ευρωπαϊκής αγοράς οι οποίες παρεμποδίζουν την ανάπτυξη του ηλεκτρονικού εμπορίου ή θέτουν σε κίνδυνο την ασφάλεια των ηλεκτρονικών τραπεζικών συναλλαγών και του ηλεκτρονικού εμπορίου[semigr ]

γ) φρονεί ότι ο «καταστατικός χάρτης του Internet» πρέπει να αποτελέσει έγγραφο πολυμερούς συνεννόησης μη δεσμευτικού χαρακτήρα και να παραμείνει ανοικτός στις μελλοντικές εξελίξεις δεδομένου ότι η τεχνολογία του κλάδου ενδέχεται να επιφέρει περαιτέρω τροποποίηση στις δυνατότητες και τις χρήσεις του Internet[semigr ]

δ) είναι της γνώμης ότι ο «καταστατικός χάρτης του Internet» πρέπει να αναγνωρίζει την ελευθερία χρήσεως του Internet και να εγγυάται όσο το δυνατόν περισσότερο τον ανοικτό χαρακτήρα του Internet[semigr ]

ε) θεωρεί ότι ο «καταστατικός χάρτης του Internet» δεν πρέπει να μεταβάλλει ή να βλάπτει τις νομοθετικές διατάξεις που ισχύουν στον τομέα του ανταγωνισμού[semigr ]

στ) κρίνει ότι ο «καταστατικός χάρτης» δεν πρέπει να διακυβεύσει τις ευρωπαϊκές αρχές του «δημοσίου συμφέροντος» που έχουν τύχει γενικής αποδοχής ως κοινοτικό κεκτημένο της κοινής αγοράς, γεγονός το οποίο προϋποθέτει ότι η χρήση των νεών τεχνολογιών θα πρέπει να κατευθυνθεί όχι μόνο προς τομείς που ενδέχεται να δημιουργήσουν αξιόπιστες αγορές όπως είναι το ηλεκτρονικό εμπόριο στο Διαδίκτυο αλλά και προς δίκτυα γενικού ενδιαφέροντος στον τομέα της εκπαίδευσης, της επαγγελματικής κατάρτισης ή της υγείας.

ζ) προτρέπει την Επιτροπή να επιδιώξει διεθνή συναίνεση όσον αφορά τον καταστατικό χάρτη του Internet σε στενή συνεργασία επί πολιτικού και επιχειρησιακού επιπέδου, τόσο με τις ΗΠΑ όσο και με τους εταίρους των[semigr ]

η) θεωρεί ότι για τον καθορισμό του Χάρτη θα πρέπει να δοθεί προτίμηση σε μία προσέγγιση με άξονα την αγορά ώστε να μπορέσει ο βιομηχανικός τομέας να συμμετάσχει πλήρως στη διεργασία εντοπισμού και άρσεως των φραγμών στο ηλεκτρονικό εμπόριο[semigr ]

θ) κρίνει ότι, ως αποτέλεσμα των δραστηριοτήτων της πρώτης γενικής συνεδρίασης που διοργάνωσε η Επιτροπή στις Βρυξέλλες στις 29 Ιουνίου 1998, οι εργασίες για τον καθορισμό του καταστατικού χάρτη θα πρέπει να οργανωθούν και να διεκπεραιωθούν σε δύο επίπεδα: ο επιχειρηματικός διάλογος ανάμεσα στους ηγέτες του κλάδου θα πρέπει να παράσχει τις γνώσεις και τη δέσμευση που απαιτούνται για την άρση όλων των τεχνικών εμποδίων στο ηλεκτρονικό εμπόριο[semigr ] η ηγεσία και η υποστήριξη των πολιτικών θεσμικών οργάνων θα καθορίσουν τους στόχους για τον «Καταστατικό Χάρτη του Internet» και θα εξασφαλίσουν τη δημοκρατική του νομιμότητα[semigr ]

ι) καλεί την Επιτροπή να αναγνωρίσει, στο μέτρο του δυνατού και κατά περίπτωση, την αρμοδιότητα επί ειδικών θεμάτων σε υφιστάμενους διεθνείς φορείς, όπως είναι ο ΠΟΕ και ο ΠΟΔΙ, αντί να δημιουργήσει, εκτός αυτών, νέες διεθνείς αρχές. Αναγνωρίζεται εντούτοις ότι ορισμένοι τομείς που σχετίζονται με το ηλεκτρονικό εμπόριο ενδέχεται να απαιτήσουν μελλοντικά ειδικές συμφωνίες λόγω των τεχνικών χαρακτηριστικών και της καινοτόμου φύσεως αυτών[semigr ]

ια) ιδιαιτέρως λεπτό είναι το ζήτημα της διασυνοριακής τηλεεργασίας, για το οποίο θα χρειασθεί να αναπτυχθούν εντός του αρμοδίου διεθνούς φόρουμ κατάλληλοι νομικοί μηχανισμοί προς επίλυση όλων των δυνατών διαφορών και ορισμό του εργατικού δικαίου που πρέπει να εφαρμόζεται[semigr ]

ιβ) καλεί την Επιτροπή να απαντήσει στις προτάσεις της Κυβερνήσεως των ΗΠΑ σχετικά με το καθεστώς λειτουργίας του Internet προάγοντας τις αρχές του διεθνούς συντονισμού που υποστηρίζει η Διεθνής ειδική επιτροπή της Εταιρίας Internet, και να συμβάλει στην αναδιοργάνωση της αρχιτεκτονικής της ονοματοδοτήσεως περιοχών Internet, και των διεθνών φορέων για την καταχώρηση και τη διευθέτηση των διαφορών, με προοπτική να εξασφαλίσει ανοικτή και δίκαιη πρόσβαση στο Internet διαφυλάσσοντας ταυτοχρόνως τον σεβασμό της προσωπικής σφαίρας και να αποφύγει μία επιζήμια «δικαιοδοσία» των ΗΠΑ στο Internet εν τω συνόλω του[semigr ]

ιγ) είναι της γνώμης ότι οι εργασίες για τον διεθνή καταστατικό χάρτη δεν θα πρέπει να επιβραδύνουν ή να παρεμποδίσουν την εξέλιξη της διεργασίας άρσεως του ρυθμιστικού πλαισίου και της υπαγωγής του τομέα σε καθεστώς ελεύθερης αγοράς την οποία ανέλαβε η Επιτροπή για τον τομέα των τηλεπικοινωνιών[semigr ]

ιδ) θεωρεί ότι ο καταστατικός χάρτης πρέπει να επιταχύνει και να μην υποκαταστήσει την ειδική νομοθεσία που εφαρμόζεται σε ευαίσθητους τομείς, όπως είναι τα δικαιώματα πνευματικής ιδιοκτησίας, η ηλεκτρονική υπογραφή, η κρυπτογράφηση, οι φόροι, η ευθύνη, η καταπολέμηση της εγκληματικότητας και η διαχείριση των ονομάτων στο Inernet[semigr ]

ιε) καλεί την Επιτροπή να προβεί στις απαραίτητες ενέργειες ώστε να συμμετάσχει το Ευρωπαϊκό Κοινοβούλιο στις δραστηριότητες για τον καταστατικό χάρτη και να ενημερώσει το Ευρωπαϊκό Κοινοβούλιο σχετικά με την πρόοδο του «Παγκόσμιου Επιχειρηματικού Διαλόγου»[semigr ] κρίνει ότι θα πρέπει να ενθαρρυνθούν τα μέλη του Ευρωπαϊκού Κοινοβουλίου να λάβουν ενεργά μέρος στις διεθνείς συζητήσεις, στο πλαίσιο των εξωτερικών διακοινοβουλευτικών αντιπροσωπειών[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.